“Amazing Grace B&B in Gansbaai is net ongelooflik! Ek is absoluut malverlief op hierdie plek. Die pragtige see uitsigte asook die gasvryheid van die eienaars, Linda en Deon, sal vir baie lank ‘n mooi herinnering bring van my eerste besoek aan Gansbaai. Die kamers is groot en silwerskoon met oulike leefareas, balkonne en ‘n ten volle ingerigte kombuis. Daar is selfs ‘n oulike werkshoekie indien jy nodig het om jou skootrekenaar oop te slaan. Geniet ‘n koppie koffie vroeg in die oggend, met die lekkerste tuisgebakte beskuit, soos die son se gesig stadig oor die see se blou oppervlak loer.
Hulle verskaf ook ‘n heerlike omvattende ontbyt en soos wat jy jou vingers af eet kan jy weereens weggevoer word deur die beeldskone see uitsig asook oulike suiker voëltjies wat nou en dan kom groet. Die onbeskryflike privaat strande is slegs 1.5 km vanaf die gastehuis. Hierdie plek is ‘n stukkie hemel om die minste te sê. Bespreek vandag jou plek by die beste gastehuis in Gansbaai. Amazing Grace B&B, ek hoop en vertrou om julle gou weer te sien.” Abel Knobel
“Dankie vir die wonderlike gasvryheid en heerlike ontbyt. Die uitsig is pragtig. Ons sal weer kom vir die walvisse!” Paul en Vonli